ตลาดหุ้นเอเชียไม่สดใส นลท.หวั่นสหรัฐฯขัดแย้งจีน หลัง “ทรัมป์” ลงนามกม.หนุนม็อบฮ่องกง
ตลาดหุ้นเอเชียไม่สดใส นลท.หวั่นสหรัฐฯขัดแย้งจีน หลัง "ทรัมป์" ลงนามกม.หนุนม็อบฮ่องกง
ตลาดหุ้นเอเชียไม่สดใส นลท.หวั่นสหรัฐฯขัดแย้งจีน หลัง "ทรัมป์" ลงนามกม.หนุนม็อบฮ่องกง
28 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังจากที่ประธานาธิบดีโดนัลด์ ทรัมป์ แห่งสหรัฐ ได้ลงนามร่างกฎหมายสนับสนุนการเรียกร้องประชาธิปไตยในฮ่องกง แม้ว่าการตัดสินใจดังกล่าวอาจสร้างความไม่พอใจให้กับจีน ในช่วงเวลาที่สหรัฐและจีนยังคงเดินหน้าเจรจาการค้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,458.88 จุด เพิ่มขึ้น 21.11 จุด, +0.09%
ดัชนี SSE Composite ตลาดหุ้นจีนเปิดวันนี้ที่ 2,902.36 จุด ลดลง 0.83 จุด, -0.03%
ดัชนี HSI ตลาดหุ้นฮ่องกงเปิดวันนี้ที่ 26,763.63 จุด ลดลง 190.37 จุด, -0.71%
ดัชนี TAIEX ตลาดหุ้นไต้หวันเปิดวันนี้ที่ 11,641.70 จุด ลดลง 5.76 จุด, -0.05%
ดัชนี KOSPI ตลาดหุ้นเกาหลีใต้เปิดวันนี้ที่ 2,116.93 จุด ลดลง 10.92 จุด, -0.51%
ดัชนี FTSE STI ตลาดหุ้นสิงคโปร์เปิดวันนี้ที่ 3,209.85 จุด ลดลง 5.68 จุด, -0.18%
ดัชนี FBMKLCI ตลาดหุ้นมาเลเซียเปิดวันนี้ที่ 1,588.08 จุด เพิ่มขึ้น 0.90 จุด, +0.06%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,808.58 จุด ลดลง 28.31 จุด, -0.36%
ด้านทำเนียบขาวออกแถลงการณ์ว่า ปธน.ทรัมป์ได้ลงนามบังคับใช้กฎหมาย “Hong Kong Human Rights and Democracy Act” โดยกฎหมายดังกล่าวจะคว่ำบาตรเจ้าหน้าที่ที่มีส่วนต้องรับผิดชอบในการทำลายเสรีภาพขั้นพื้นฐานและการปกครองตนเองในฮ่องกง นอกจากนี้ ร่างกฎหมายจะกำหนดให้มีการทบทวนการให้สิทธิพิเศษทางการค้ากับฮ่องกง ภายใต้กฎหมายของสหรัฐ โดยการทบทวนดังกล่าวจะพิจารณาถึงประเด็นที่ว่า ฮ่องกงได้รับอำนาจในการปกครองตนเองอย่างเพียงพอจากจีนหรือไม่